Luni, 18 martie , în jurul orei 09:40, polițiștii Secției de Poliție Rurală nr. 5 Deveselu au oprit pentru control, pe Drumul Național 54, în comuna Vlădila, județul Olt, un autoturism condus de un bărbat, în vârstă de 63 de ani, din comuna Dobrosloveni, județul Olt.
Polițiștii au procedat la testarea acestuia cu aparatul etilotest, rezultând o concentrație alcoolică de 1,40 mg/l alcool pur în aerul expirat.
În urma verificărilor efectuate în bazele de date ale Poliției Române, s-a constatat faptul că bărbatul avea dreptul de a conduce suspendat.
"Acesta a fost condus la Spitalul municipal Caracal, în vederea prelevării mostrelor biologice de sânge, pentru stabilirea cu exactitate a alcoolemiei. În cauza, polițiștii au întocmit un dosar penal sub aspectul săvârșirii infracțiunilor de conducerea unui vehicul sub influența alcoolului sau a altor substanțe și conducerea unui vehicul fără permis de conducere", a transmis IPJ Olt.